**BILANȚ LA 3 LUNI: 120 DE MODIFICĂRI ALE CODULUI FISCAL**

**CNIPMMR SOLICITĂ ASIGURAREA PREDICTIBILITĂȚII ȘI STABILITĂȚII CADRULUI LEGAL FISCAL PENTRU IMM-URI**

**I. 120 MODIFICĂRI/COMPLETĂRI ALE CODULUI FISCAL ÎN PRIMELE 3 LUNI**

În primele 3 luni din 2018, prin **8 acte normative, au fost modificate/completate 120 de articole din Codul fiscal**:

* **Lege nr. 29 din 15 ianuarie 2018** privind anularea unor obligaţii fiscale publicată în Monitorul Oficial al României, Partea I, nr. 190 din data de 1 martie 2018, cu **un articol modificat**;
* **Legea nr. 72 din 22 martie 2018** privind aprobarea Ordonanţei Guvernului nr. 25/2017 pentru modificarea şi completarea Legii nr. 227/2015 privind Codul fiscal, publicată în Monitorul Oficial al României, Partea I, nr. 260 din data de 23 martie 2018, cu **10 articole modificate/completate**;
* **Legea nr. 80 din 28 martie 2018** pentru aprobarea Ordonanţei de urgenţă a Guvernului nr. 90/2017 privind unele măsuri fiscal-bugetare, modificarea şi completarea unor acte normative şi prorogarea unor termene, publicată în Monitorul Oficial al României, Partea I, nr. 276 din data de 28 martie 2018, cu **un articol modificat**;
* **Ordonanţă de Urgenţă nr. 2 din 31 ianuarie 2018** pentru prorogarea unor termene prevăzute în Legea nr. 227/2015 privind Codul fiscal, publicată în Monitorul Oficial al României, Partea I, nr. 95 din data de 31 ianuarie 2018, cu **2 articole modificate**;
* **Ordonanţă de Urgenţă nr. 3 din 8 februarie 2018** privind unele măsuri fiscal-bugetare, publicată în Monitorul Oficial al României, Partea I, nr. 125 din data de 8 februarie 2018, cu **5 articole modificate/completate și încă 13 modificări privind plata impozitului pe venit** potrivit art. 60 din Codul fiscal;
* **Ordonanţă de Urgenţă nr. 8 din 22 februarie 2018** privind reglementarea unor măsuri în domeniul sănătăţii, publicată în Monitorul Oficial al României, Partea I, nr. 190 din data de 1 martie 2018, cu **3 de articole modificate/completate**;
* **Ordonanţă de Urgenţă nr. 18 din 7 martie 2018** pentru modificarea şi completarea unor acte normative, publicată în Monitorul Oficial al României, Partea I, nr. 260 din data de 23 martie 2018, cu **67 de articole modificate/completate, plus 13 modificări privind declararea veniturilor, 12 noi modificări privind contribuţia de asigurări sociale de pensie, 10 modificări privind contribuţia de asigurări sociale de sănătate;**
* **Ordonanţă de Urgenţă nr. 25 din 29 martie 2018** privind modificarea şi completarea unor acte normative, precum şi pentru aprobarea unor măsuri fiscal-bugetare, publicată în Monitorul Oficial al României, Partea I, nr. 291 din data de 30 martie 2018, cu **31 de articole modificate/completate.**

La data de 1 ianuarie 2018 a intrat în vigoare și Ordonanţa de Urgenţă nr. 79 din 8 noiembrie 2017, prin care alte **97 articole din Codul fiscal au fost modificate/completate**.

**II. 17 MODIFICĂRI/COMPLETĂRI ALE CODULUI DE PROCEDURĂ FISCALĂ IN 3 LUNI**

În primele 3 luni din 2018, prin **4 acte normative, au fost modificate/completate 17 de articole din Codul de procedură fiscală**:

* **Ordonanţă de Urgenţă nr. 3 din 8 februarie 2018** privind unele măsuri fiscal-bugetare, publicată în Monitorul Oficial al României, Partea I, nr. 125 din data de 8 februarie 2018, cu **un articol modificat** din Codul de procedură fiscală;
* **Ordonanţă de Urgenţă nr. 8 din 22 februarie 2018** privind reglementarea unor măsuri în domeniul sănătăţii, publicată în Monitorul Oficial al României, Partea I, nr. 190 din data de 1 martie 2018, cu **3 de articole modificate/completate**;
* **Ordonanţă de Urgenţă nr. 18 din 7 martie 2018** pentru modificarea şi completarea unor acte normative, publicată în Monitorul Oficial al României, Partea I, nr. 260 din data de 23 martie 2018, cu **3 articole modificate/completate din Codul de procedură fiscală;**
* **Ordonanţă de Urgenţă nr. 25 din 29 martie 2018** privind modificarea şi completarea unor acte normative, precum şi pentru aprobarea unor măsuri fiscal-bugetare, publicată în Monitorul Oficial al României, Partea I, nr. 291 din data de 30 martie 2018, cu **7 de articole modificate/completate din Codul de procedură fiscală.**

**III. 835 DE ACTE NORMATIVE ÎN PRIMELE 90 DE ZILE ALE ANULUI 2018**

În primele 90 de zile ale anului 2018, cadrul legislativ a fost major modificat, fiind adoptate **835 de acte normative, peste 45% din legile și ordonanțele adoptate afectând direct şi semnificativ întreprinderile, inclusiv IMM-urile (legislația fiscală, declarațiile și contribuțiile obligatorii, etc.)**:

|  |  |
| --- | --- |
| **Categorie** | **Număr** |
| **Legi** | 80 |
| **Ordonanţe de urgenţă ale Guvernului** | 24 |
| **Ordonanţe ale Guvernului** | 0 |
| **Hotărâri ale Guvernului** | 149 |
| **Alte acte** | 582 |

Cu acest volum imens de acte normative adoptate în primul trimestru al anului 2018, este previzibil că **România va continua să se situeze și anul acesta pe nedoritul prim loc în topul regional al modificărilor legislative (din Europa Centrală și de Est)[[1]](#footnote-1), în timp ce în ţările vecine tendinţa este de simplificare şi asigurare a unui cadrul legislativ stabil şi preictibil,** condiție esențială pentru investitori.

**IV. CNIPMMR SOLICITĂ ASIGURAREA PREDICTIBILITĂȚII ȘI STABILITĂȚII CADRULUI LEGAL PENTRU IMM-URI**

**CNIPMMR atrage atenția asupra instabilității legislative fiscale accentuată înregistrată în primul trimestru al anului 2018 precum și asupra volumului imens de acte normative adoptate.**

**Volumul modificărilor Codului fiscal din primul trimestru al anului 2018 este cu 173% mai mare decât în primul trimestru al anului 2017** (69 articole modificate/completate în trimestrul I 2017 vs. 120 articole modificate/completate în trimestrul I 2018), în condițiile în care **anul trecut s-a înregistrat un record de modificări legislative fiscale** (s-au modificat/completat 290 de articole din Codul fiscal).

**În primele 90 de zile din 2018, mediul de afaceri a fost obligat să implementeze 217 noi reglementări care modifică/completează Legea nr. 227/2015 privind Codul fiscal, 97 chiar din prima zi a anului și alte 120 adoptate la distanțe foarte mici de timp,** la care s-au adăugat modificări importante ale Codului de procedură fiscală şi a legislaţiei privind contribuţiile obligatorii**.**

Modificările legislaţiei fiscale au generat **efecte multiple negative asupra IMM-urilor:**

* **Creșterea fiscalității**;
* **Creșterea birocrației** pentru toți contribuabilii și toți angajatorii;
* **Efort semnificativ** **de implementare** a reformelor legislative;
* **Creșterea cheltuielilor de personal**;
* **Dificultăți importante** de implementare datorate timpului foarte scurt stabilit pentru aplicare;
* **Creșterea cheltuielilor administrative**, privind actualizarea programelor informatice;
* **Necesitatea unor restructurări** (concedieri individuale sau colective);
* **Probleme de asigurare a competitivității și derulării contractelor la export**.

**Încrederea în sistemul fiscal** este o condiție esențială pentru investitori, **predictibilitatea** fiind **unul dintre cei mai importanți factori care influențează deciziile de investiții.**

**Efectele instabilității legislative fiscale accentuate din primul trimestru al anului 2018:**

* În perioada ianuarie - februarie 2018, **investițiile directe ale nerezidenților în România au scăzut cu 3,17%**, însumând 794 milioane euro (comparativ cu 820 milioane euro în perioada ianuarie - februarie 2017), din care participaţiile la capital (inclusiv profitul reinvestit net estimat) au însumat 592 milioane euro, iar creditele intragrup au înregistrat valoarea netă de 202 milioane euro (Sursa: BNR *“Balanţa de plăţi şi datoria externă – februarie 2018”,* <http://www.bnro.ro/page.aspx?prid=14658#peloc2> );
* Societăţile cu capital străin nou înfiinţate (848 de societăţi) au un **capital social subscris** în sumă totală de peste 3,59 milioane dolari, **în scădere cu 57,9% comparativ cu ianuarie-februarie 2017** (Sursa:<https://www.onrc.ro/index.php/ro/statistici?id=254>);
* **în perioada 01.01.2018 - 28.02.2018 numarul suspendărilor, dizolvărilor, radierilor, insolvenţelor, inclusiv în rândul societăţilor cu participare străină la capital au fost mai mari decât cele din perioada 01.01.2017 - 28.02.2017:**
* **în perioada 01.01.2018 - 28.02.2018 au crescut cu 66,52% numărul suspendărilor (4108 suspendări, comparativ cu 2467 în perioada 01.01.2017 - 28.02.2017);**
* **în perioada 01.01.2018 - 28.02.2018 au crescut cu 74,21% numărul dizolvărilor (6397 dizolvări, comparativ cu 3672 în perioada 01.01.2017 - 28.02.2017);**
* **în perioada 01.01.2018 - 28.02.2018 au crescut cu 19,25% numărul radierilor (15254 radieri, comparativ cu 12792 în perioada 01.01.2017 - 28.02.2017);**
* **în perioada 01.01.2018 - 28.02.2018 au crescut cu 28,07% numărul insolvenţelor (1492 insolvenţe, comparativ cu 1165 în perioada 01.01.2017 - 28.02.2017).**

**CNIPMMR solicită iniţierea unui Program REFIT** **de simplificare a cadrului legislativ din România,** similar cu Programul REFIT inițiat de către Comisia Europeană în anul 2002, **care să asigure codificarea, reformarea legislaţiei, abrogarea** şieliminarea actelor normative inutile și irelevante**, revizuirea şi retragerea unor acte în curs de elaborare, înlocuirea actelor obligatorii din punct de vedere juridic cu alternative mai puțin stricte**, cum ar fi acordurile voluntare (autoreglementare, coreglementare), **835 de acte normative în 3 luni fiind foarte dificil de cunoscut şi implementat într-un termen atât de scurt**.

**Pentru viitor, CNIPMMR solicită respectarea principiilor reglementării inteligente**: un proces decizional **deschis și transparent,** un **dialog social calitativ**, **evaluarea în mod sistematic a impactul legislaţiei asupra IMM-urilor, realizarea „testului IMM”** **şi aplicarea principiul „Gândiţi întâi la scară mică”**, **respectarea principiilor fiscalității** (modificarea Codului fiscal *“prin lege, care intra in vigoare in termen de minimum 6 luni de la publicarea in Monitorul Oficial al Romaniei, Partea I”* și predictibilității impunerii fiscale, cu asigurarea “stabilității impozitelor, taxelor si contributiilor obligatorii”, “pentru o perioada de timp de cel putin un an, in care nu pot interveni modificari in sensul majorarii sau introducerii de noi impozite, taxe si contributii obligatorii”), pentru asigurarea unui **cadru legal stabil, predictibil și rezonabil** şi **restabilirea încrederii investitorilor**.

1. Raportat la datele furnizate de GRAYLIN în raportul lunii decembrie 2017 “Grayling' s report on legislative changes across Central & Eastern Europe” [↑](#footnote-ref-1)